O‘zbekistonda hosildorlikni oshiruvchi preparat yaratildi

O‘zbekiston fanlar akademiyasi o‘simlik moddalar kimyosi Instituti olimlari tomonidan yaratilgan “Biovit” preparatidan paxta hosildorligini oshirish uchun foydalaniladi, deb xabar berdi “Pravda Vostoka” nashri.

Preparat suv bilan bir maromda ta’minlanmagan va sho‘rlangan yerlarda ham hosildorlikni 10—15 foizga oshirishga xizmat qiladi. Ushbu vosita ta’sirida o‘simliklarning o‘sishi va rivojlanishi yaxshilanadi va yetilishi tezlashadi. “Biovit” yordamida texnologik yetilganlikka vaqtidan 3—6 kun oldin erishiladi; tola yuqori sifati ta’minlanadi.
Olimlar ushbu kashfiyotni patentlash niyatida.